《孤山吊林和靖墓》
明代·王弘诲

霞光低叠浪，暝色送回桡。宛转沿孤屿，苍茫过断桥。

衔杯千刹出，迎艇万峰朝。梅鹤怀高隐，幽魂何处招。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。